विश्वनाथ मंदिर बनारस में एगो हिंदू मंदिर बा। मंदिर हिंदू देवता शिव के समर्पित हवे आ बनारस हिंदू विश्वविद्यालय (बीएचयू) के कैंपस के बीचोबीच बनल बा। मंदिर के निर्माण बी आर बिड़ला द्वारा करावल गइल रहे, एही कारण एकरा के बिड़ला मंदिर भी कहल जाला। पुराना समय से बनारस के मुख्य देवता विश्वेश्वर शिव के मुख्य मंदिर काशी विश्वनाथ मंदिर से अलग करे खाती एकरा के नवका विश्वनाथ मंदिर भी कहल जाला। बीएचयू में एकरा के छोट रूप में वीटी भी कहल जाला जे विश्वनाथ टेंपल के शार्ट फार्म हवे।